Schibech

D'Schibech ( Schiebach) ass eng belsch-lëtzebuergesch Baach am Éislék. Se entsteet aus dem Zesummefloss vun e puer klenge Baachen op der belscher Säit, ronn 250 m. ëstlech vun der Wemperhaart, op enger Héicht vu 508,14 Meter.

Se leeft vun do aus a südëstlecher Richtung bis op Kéisfuert. Op ronn 2 km geet de Verlaf vun der belsch-lëtzebuergescher Grenz der Baach no. Da leeft se iwwer knapp 3,5 km virun duerch den Dall, bis se nërdlech vum Flouer Goudebierg nees op d'Landesgrenz stéisst. Dës geet dann erëm  e gudde Kilometer der Baach no,  bis op de westlechste Wupp vun der Gemeng Wäiswampech. Do verléisst d'Schibech de Lëtzebuerger Territoire, leeft iwwer ca. 1,3 km virun, bis se nërdlech vu Peterskirchen (Gemeng Buerg-Räiland) op enger Héicht vun 341,86 Meter an d'Our leeft.

Biller

 Kuckt och 

 Um Spaweck 

Kategorie:Baachen zu Lëtzebuerg
Kategorie:Gemeng Wäiswampech